Ο χώρος αποτελείται από δύο υπνοδωμάτια, κουζίνα, μπάνιο και ένα μικρό χωλ όλα σε παραδοσιακό στύλ (εκτός του μπάνιου που είναι σύγχρονο φυσικά). Είναι κατάλληλο για μια οικογένεια με δύο παιδιά. Τα δωμάτια έχουν γύρω γύρω παράθυρα οπότε μπορείς να απολαύσεις την εκπληκτική θέα όντας μέσα στο σπίτι. Το μπαλκόνι έχει προφανώς πολύ ωραία θέα προς τη θάλασσα και τον οικισμό και είναι πολύ όμορφα να κάτσεις το απόγευμα-βράδυ. Για το πρωί εξυπηρετεί η πίσω αυλή λόγω ήλιου η οποία δεν έχει θέα στον κόλπο αλλά είναι πολύ δροσερή. Η οικοδέσποινα είναι πολύ πρόσχαρη και εξυπηρετική μας βοήθησε σε ό,τι χρειαστήκαμε. Σε περίπτωση που θα ξαναπάμε στο νησί, σίγουρα θα προτιμήσουμε να μείνουμε σε αυτόν τον χώρο.